DA Den Europæiske Unions Tidende L 324/9

KOMMISSIONENS GENNEMFØRELSESFORORDNING (EU) 2015/2296

af 9. december 2015

om ændring af gennemførelsesforordning (EU) nr. 1366/2014 om offentliggørelse for 2015 af den nomenklatur over eksportrestitutioner for landbrugsprodukter, der er fastsat ved forordning (EØF) nr. 3846/87

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),

under henvisning til Kommissionens forordning (EØF) nr. 3846/87 af 17. december 1987 om fastsættelsen af nomenklaturen over eksportrestitutioner for landbrugsprodukter (2), særlig artikel 3, stk. 3, og

ud fra følgende betragtninger:

(1) Nomenklaturen over eksportrestitutioner for landbrugsprodukter, der er fastsat ved forordning (EØF) nr. 3846/87, blev offentliggjort ved Kommissionens gennemførelsesforordning (EU) nr. 1366/2014 (3). Sidste dato for anvendelse af samme gennemførelsesforordning var fastsat til den 31. december 2015.

(2) For at kunne anvende elektroniske toldprocedurer ved eksport er det nødvendigt, at varekoderne og beskrivelsen i nomenklaturen over eksportrestitutioner i Den Europæiske Unions integrerede toldtarif (Taric) indtastes rettidigt, inden eksportrestitutionerne anvendes. Derfor bør gyldigheden af offentliggørelsen af en konsolideret udgave af nomenklaturen over eksportrestitutioner, hvis der skulle blive fastsat eksportrestitutioner med hjemmel i forordning (EU) nr. 1308/2013 efter denne dato, forlænges.

(3) Nomenklaturen over eksportrestitutioner anvendes også ved den nationale anvendelse af særlige støtteforanstaltninger for regionerne i den yderste periferi (POSEI). For at sikre en ansartet anvendelse af sådanne foranstaltninger bør offentliggørelsen af nomenklaturen over eksportrestitutioner forlænges.

(4) De ændringer, der er fastsat i den kombinerede nomenklatur (KN) for 2016, kræver ikke en teknisk tilpasning af nomenklaturen over eksportrestitutioner for 2016.

(5) Anvendelsesperioden for gennemførelsesforordning (EU) nr. 1366/2014 bør derfor forlænges med yderligere et år, dvs. indtil den 31. december 2016 —

VEDTAGET DENNE FORORDNING:

Artikel 1

I artikel 2, andet afsnit, i gennemførelsesforordning (EU) nr. 1366/2014 ændres datoen »31. december 2015« til »31. december 2016«.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 9. december 2015. På Kommissionens vegne Jean-Claude JUNCKER Formand

(1) EUT L 347 af 20.12.2013, s. 671.

(2) EFT L 366 af 24.12.1987, s. 1.

(3) Kommissionens gennemførelsesforordning (EU) nr. 1366/2014 af 19. december 2014 om offentliggørelse for 2015 af den nomenklatur over eksportrestitutioner for landbrugsprodukter, der er fastsat ved forordning (EØF) nr. 3846/87 (EUT L 368 af 23.12.2014, s. 1).